OTVORENI POZIV
za iskaz interesa pripadnika ciljnih skupina za uključivanje u projekt „Usluge koje spajaju generacije“

[bookmark: _Hlk232595460]Udruga osoba s intelektualnim teškoćama Krapina u partnerstvu s Općinom Radoboj provodi projekt „Usluge koje spajaju generacije“, kodni broj SF.3.4.11.04.0074.
Projekt je sufinanciran sredstvima Europske unije iz Europskog socijalnog fonda plus u okviru Programa „Učinkoviti ljudski potencijali 2021. – 2027.“ te je za korisnike u potpunosti besplatan.
1. SVRHA POZIVA
[bookmark: _Hlk232751752]Otvoreni javni poziv objavljuje se s ciljem informiranja i uključivanja pripadnika ciljnih skupina u projektne aktivnosti projekta „Usluge koje spajaju generacije“.
Projektom će se obuhvatiti minimalno 100 korisnika kroz aktivnosti usmjerene na povećanje socijalne uključenosti, aktivno starenje i podizanje kvalitete života ranjivih skupina.
Opći cilj projekta je osiguravanje pružanja socijalnih usluga u zajednici radi povećanja uključenosti u društvo skupina u riziku od socijalne isključenosti.
2. RAZDOBLJE PROVEDBE PROJEKTA
Projekt se provodi u razdoblju od 31. ožujka 2026. godine i narednih 30 mjeseci.
Javni poziv otvoren je od dana objave, a najkasnije do završetka provedbe projekta.
3. PODRUČJE PROVEDBE
Projekt se provodi na području:
· Općine Đurmanec
· Općine Radoboj
4. USLUGE KOJE ĆE SE PRUŽATI KORISNICIMA
Tijekom provedbe projekta korisnicima će se osiguravati:
· Usluge dnevnog boravka i slobodnog vremena: psihosocijalne pomoći, grupe za samozastupanje, fizioterapija, edukacija i međugeneracijska druženja, hortikulturne, kulinarske sportske, glazbene, informatičke, kreativne, pripovijedanje, zajednička druženja, ekskurzije i inkluzivne aktivnosti.

CILJNE SKUPINE I POTREBNA DOKUMENTACIJA
ODRASLE OSOBE S INVALIDITETOM (osobe starije od 18 godina)
[bookmark: _Hlk232603427]Za ostvarivanje prava na sudjelovanje potrebno je priložiti:
· presliku važeće osobne iskaznice ili putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionik;
· potvrdu o upisu u Registar osoba s invaliditetom;
· nalaz, rješenje ili mišljenje Zavoda za vještačenje, profesionalnu rehabilitaciju i zapošljavanje osoba s invaliditetom.

STARIJE OSOBE (osobe starije od 65 godina s prostora Općine Radoboj)
Za ostvarivanje prava na sudjelovanje potrebno je priložiti:
· presliku važeće osobne iskaznice ili putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika.
ČLANOVI OBITELJI/UDOMITELJSKIH OBITELJI RANJIVIH (CILJNIH) SKUPINA

Za ostvarivanje prava na sudjelovanje potrebno je priložiti:
· presliku važeće osobne iskaznice, ili putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika;
· Dokument/e iz kojeg/ih je nedvojbeno moguće utvrditi rodbinski odnos (npr. rodni list i/ili izvod iz matice rođenih i/ili vjenčani list i/ili izvadak iz matice vjenčanih i/ili izjava o izvanbračnoj zajednici/neformalnom životnom partnerstvu ovjerena kod javnog bilježnika i sl.) 
Za članove udomiteljskih obitelji: 
· Preslika osobne iskaznice ili putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika; 
· Rješenje Hrvatskog zavoda za socijalni rad iz kojeg je vidljivo da udomiteljska obitelj ili samac pruža uslugu smještaja za pripadnika ciljane skupine;
· Dokument iz kojeg je nedvojbeno moguće utvrditi udomiteljski / rodbinski odnos (npr. rodni list, izvod iz matice rođenih i sl.).

6. KRITERIJI ODABIRA KORISNIKA
Prijave korisnika razmatrat će projektni tim nositelja projekta.
U projektne aktivnosti mogu se uključiti svi korisnici koji ispunjavaju propisane uvjete i dostave traženu dokumentaciju, a uključivanje će se provoditi prema redoslijedu zaprimanja potpunih i prihvatljivih prijava te sukladno raspoloživim kapacitetima projekta.
7. NAČIN PRIJAVE
Za uključivanje u projekt potrebno je:
1. ispuniti prijavni obrazac za sudjelovanje u projektu koji je dostupan u prilogu objavljenog Javnog poziva na mrežnim stranicama Udruge osoba s intelektualnim teškoćama Krapina i Općine Radoboj, ili ga osobno ispuniti u prostorijama Udruge osoba s intelektualnim teškoćama Krapina i Općini Radoboj;
2. priložiti traženu dokumentaciju kao dokaz pripadnosti ciljanoj skupini;
3. dostaviti dokumentaciju osobno ili poštom na adresu:

Udruga osoba s intelektualnim teškoćama Krapina
Magistratska 12/1
49 000 Krapina
Ili
Općina Radoboj
Radoboj 8
49232 Radoboj

Prijave se zaprimaju radnim danom od 7:00 do 15:00 sati.
Nakon zaprimanja prijave provest će se administrativna provjera prihvatljivosti korisnika sukladno uvjetima ovog Poziva.
8. ZAŠTITA OSOBNIH PODATAKA
Osobni podaci prikupljaju se i obrađuju isključivo u svrhu provedbe projekta „Usluge koje spajaju generacije“ sukladno Uredbi (EU) 2016/679 (GDPR), Zakonu o provedbi Opće uredbe o zaštiti podataka (NN 42/18), pravilima Europskog socijalnog fonda plus te drugim važećim propisima Republike Hrvatske.
9. KONTAKT INFORMACIJE
Za sve dodatne informacije zainteresirani se mogu obratiti:
Udruga osoba s intelektualnim teškoćama Krapina
Magistratska 12/1
49 000 Krapina 
Kontakt osoba: Helena Kozina 
Telefon: 049 373 601
E-mail: info@osit-krapina.hr

i na 
Općina Radoboj
Radoboj 8 49232 Radoboj
Kontakt osoba: Tomislav Kantolić
[bookmark: _Hlk232595999]Telefon:049/349-109
E-mail: tomislav.kantolic@radoboj.hr


Sadržaj dokumenta isključiva je odgovornost Udruge osoba s intelektualnim teškoćama Krapina.
Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.


Sadržaj ovog dokumenta isključiva je odgovornost Udruge osoba s intelektualnim teškoćama Krapina.
_________________________________________________________________________________________________________________

Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije.
Ni Europska unija ni Europska komisija ne mogu se smatrati odgovornima za njih.

